ལྷག་པར་དུ།གཞིས་ལུས་བོད་མི་རྣམས་ཀྱིས་ཕ་སྐད་གཙང་མ་བཤད་པ་དང་།སྦྲགས་སྐད་མི་བཤད་པ།ཐ་སྙད་གསར་བ་སྦྱོང་བ་སོགས་ཀྱི་ཚ་འུར་ཧ་ཅང་ཆེ་བའི་སྐབས་སུ།རང་དབང་ལུང་པའི་བོད་ཀྱི་ཚོགས་པ་ཞིག་གིས་འདི་ལྟར་ཡིག་ནོར་ཅན་གྱི་མགྲོན་བརྡ་བཏང་བ་ཡིན་ན།ཧ་ཅང་གིས་ཉེན་ཁ་རེད་ལ།རེ་ཞིང་སྒུག་བཞིན་པའི་སེམས་པ་རྣམས་དང་རིག་གཞུང་གི་མ་རྩ་ལ་རྨ་ཁ་བཟོས་ཡོད་པའི་བསམ་བློ་ཙམ་ཡང་འཁོར་གྱི་མི་འདུག་གམ།ལས་ཤོག་འདིའི་སྒང་ནས་བོད་མི་ཞིག་གི་རྣམ་འགྱུར་མཐོང་གི་མི་འདུག་ལ།བོད་པའི་སྐད་ཡིག་ལ་རྩེད་ཆས་དང་མཐོང་ཆུང་གི་རྣམ་འགྱུར་ཡ་ང་བ་ཞིག་བསྟན་འདུག་པས།ཐང་སྟོང་གླུ་གར་ཚོགས་པས་ད་རག་བར་དུ་ལས་ཁུངས་ཀྱི་ཡིག་ཚག་ཉར་ཚགས་བྱེད་པ་འདི་ལྟར་བོད་ཡིག་གིས་བྲིས་ཡོད་དུས།ཁྱོད་ཚོའི་ཚོགས་པ་དེ་ནི་ལྟོ་བགྲང་བྱེད་གཅིག་པུ་ལས་ཅང་མེད་པ་འདྲ་བའི་སེམས་ཚོར་ཞིག་སེམས་གཏིང་ནས་སྐྱེས་སོང་།